

 **ΕΛΛΗΝΙΚΗ ΔΗΜΟΚΡΑΤΙΑ**

 **ΠΕΡΙΦΕΡΕΙΑ ΗΠΕΙΡΟΥ**

 **ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ &**

 **ΚΟΙΝΩΝΙΚΗΣ ΜΕΡΙΜΝΑΣ**

 **Δ/ΝΣΗ ΚΟΙΝΩΝΙΚΗΣ ΜΕΡΙΜΝΑΣ**

**ΔΕΛΤΙΟ ΤΥΠΟΥ**

**Δίκτυο Κοινωνικής Αλληλεγγύης Περιφέρειας Ηπείρου**

**ΑΠΟΣΤΟΛΗ ΑΝΘΡΩΠΙΣΤΙΚΗΣ ΒΟΗΘΕΙΑΣ ΣΤΟΥΣ ΠΛΗΓΕΝΤΕΣ ΑΠΟ ΤΙΣ ΠΛΗΜΜΥΡΕΣ ΣΤΗΝ ΠΕΡΙΦΕΡΕΙΑ ΘΕΣΣΑΛΙΑΣ**

**Ένα νέο μεγάλο φορτίο με τρόφιμα , εμφιαλωμένο νερό και άλλα είδη πρώτης ανάγκης στάλθηκε την Τετάρτη 4 Οκτωβρίου από την Περιφέρεια Ηπείρου στις πληγείσες περιοχές της Θεσσαλίας από τις καταστροφικές πλημμύρες.**

**Το «Δίκτυο Κοινωνικής Αλληλεγγύης» της Διεύθυνσης Κοινωνικής Μέριμνας με την αμέριστη συμβολή της Διεύθυνσης Πολιτικής Προστασίας της Περιφέρειας Ηπείρου συνεχίζει την δράση του με σκοπό να προσφέρει κάθε δυνατή βοήθεια στους συνανθρώπους μας που εξακολουθούν να βρίσκονται σε τραγική κατάσταση , αφού αδυνατούν να επιστρέψουν ομαλά στις κατοικίες τους και να καλύψουν ακόμα και τις βασικές βιοτικές τους ανάγκες .**

**Η ανταπόκριση όλων των Ηπειρωτών , τόσο σε ατομικό όσο και σε συλλογικό επίπεδο, είναι πολύ μεγάλη και οφείλουμε να εκφράσουμε την ευγνωμοσύνη μας προς όλους τους συμπολίτες μας, αφού εξακολουθούν να προσφέρουν την ανθρωπιά και την αλληλεγγύη τους στους συνανθρώπους μας που βρίσκονται σε απόγνωση.**

**Οι Υπηρεσίες της Περιφέρειας Ηπείρου βρίσκονται καθημερινά σε επικοινωνία και συνεργασία με τις αντίστοιχες της Περιφέρειας Θεσσαλίας , ώστε με συντονισμένες ενέργειες η βοήθεια να φτάνει έγκαιρα στους πληγέντες .**

**ΣΥΝΕΧΙΖΟΥΜΕ ΤΗΝ ΣΥΛΛΟΓΗ ΕΙΔΩΝ ΠΡΩΤΗΣ ΑΝΑΓΚΗΣ ΣΕ ΟΛΕΣ ΤΙΣ ΠΕΡΙΦΕΡΕΙΑΚΕΣ ΜΑΣ ΕΝΟΤΗΤΕΣ , καθημερινά κατά τις εργάσιμες ημέρες και ώρες .**

* **Στα Ιωάννινα,** στα γραφεία της Διεύθυνσης Κοινωνικής Μέριμνας, στο ισόγειο του Διοικητηρίου , πλατεία Πύρρου 1, γραφεία 129-130-133.

**Τηλέφωνα επικοινωνίας : 26510-87133 , 26510-87130**

* **Στην Άρτα,**στα γραφεία της Διεύθυνσης Δημόσιας Υγείαςκαι Κοινωνικής Μέριμνας, οδός Κοσμά Αιτωλού 10.
* **Στη Θεσπρωτία,** στα γραφεία της Διεύθυνσης Δημόσιας Υγείαςκαι Κοινωνικής Μέριμνας στο κτίριο της Περιφερειακής Ενότητας , Π. Τσαλδάρη 18
* **Στην Πρέβεζα,** στα γραφεία της Διεύθυνσης Δημόσιας Υγείαςκαι Κοινωνικής Μέριμνας,

Περδικάρη 1.

**Τα είδη και αγαθά που είναι απαραίτητα την παρούσα χρονική περίοδο είναι :**

1. **ΞΗΡΑ ΤΡΟΦΙΜΑ ΜΑΚΡΑΣ ΔΙΑΡΚΕΙΑΣ**

**2. ΕΜΦΙΑΛΩΜΕΝΟ ΝΕΡΟ**

**3. ΕΙΔΗ ΑΤΟΜΙΚΗΣ ΥΓΙΕΙΝΗΣ**

**4. ΧΑΡΤΙΚΑ**

**5. ΑΠΟΡΡΥΠΑΝΤΙΚΑ**

**6. ΥΓΕΙΟΝΟΜΙΚΟ ΚΑΙ ΦΑΡΜΑΚΕΥΤΙΚΟ ΥΛΙΚΟ**

**7. ΣΧΟΛΙΚΑ ΕΙΔΗ ( ΚΑΙΝΟΥΡΓΙΑ)**